
„През моите очи „

23 май 2007, 15 часа. В бюро за социално обслужване на ул. „ Даскал Димо „ град Плевен цари тържествена , празнична атмосфера. По стените на неговите помещения  в картонени рамки са поставени множество снимки. Повечето са от град Поморие , град Плевен и местността Кайлъка. Това е първата самостоятелна фото изложба на Марин Диков . Тя е под надслов „През моите очи „ . 

Ръководителката на бюрото Надежда Вълчева откри тържеството. Тя поздрави гостите от град София , Община Плевен, Дирекция социялно подпомагане , Представители на съюзите от града и други гости. Марин Диков Благодари на дошлите за вниманието с което са го удостоили, като са дошли на изложбата му . Тя няма определен сюжет, просто е снимал всичко , което според него е красиво, омайващо окото. Тъй като изложбената площ беше твърде малка а снимките стотици, по-голяма част можеше да бъдат видяни на слайд шоу на два компютъра от бюрото . Имаше и малък коктейл осигурен от спонсори. 
Кой всъщност е Марин Диков? Той е роден на 31 07 1969 година в град Плевен. Завършва Математическата гимназия „ Гео Милев”  в същия град ,след което  ветеринарна медицина в Тракийския университет в град Стара Загора. Преди седем години заболява от множествена склероза, което не му позволява да упражнява професията си . Това заболяване покосява все повече млади хора . След като си закупува цифров фотоапарат той разбира , че това ще го осмисли.  Той посещава обучителни курсове в младежкия рехабилитационен център „ Свети Георги Победоносец „ в град Поморие , което обяснява и повечето му снимки от изложбата. 
Инж. Румен Петков 
Уважаеми читатели,

В юнския брой на вестник „ Вяра „ Ви запознахме с програмата на Националния осигурителен институт (НОИ) , който чрез своите териториални поделения, осъществява дейност по профилактика и рехабилитация на страдащи от различни заболявания от различни социални групи при различни условия. Много от хората с увреждания , които са навършили пенсионна възраст също могат да почиват санаториално ,само че при други условия. Ако при определяне на интеграционните добавки съответното лице е удобрено за ползване на санаториално лечение, то тогава може да почива използвайки тези възможности . Това се отнася за тези, които са първа група и първа с чужда помощ. Необходимо е обаче да се знае следното:

ПРАВИЛНИК ЗА ПРИЛАГАНЕ НА ЗАКОНА ЗА ИНТЕГРАЦИЯ НА 

ХОРАТА С УВРЕЖДАНИЯ 

Глава пета, Раздел I, 

Чл. 28. (1) Добавка за балнеолечение и рехабилитация се изплаща веднъж 

в годината на: 

1. лица с трайни увреждания с над 90 на сто трайно намалена работоспособност; 

2. деца до 16-годишна възраст с трайно намалена възможност за социална адаптация; 

3. военноинвалиди. 

(2) Добавката по ал. 1 се ползва и от придружителите на лицата с определена чужда помощ при условията и в размера по ал. 3 и 4. 

(3) Добавката по ал. 1 се изплаща след представяне на разходооправдателен документ в едномесечен срок след крайната дата на ползване на услугата. 

(4) Добавката по ал. 1 е в размер до трикратния размер на гарантирания 

минимален доход, но не повече от действително направения разход съгласно 

представените документи по ал. 3. 

(5) Добавката по ал. 1 се ползва, когато не се получава на друго законово основание.
Подробна информация може да се получи в Дирекция социално подпомагане.
Изплащане на пенсиите

Пенсиите и добавките към тях се изплащат от териториалните поделения на НОИ чрез пощенските станции и банковите клонове в страната.

Пенсиите и добавките към тях се изплащат от пощенските станции по постоянния или настоящия адрес на пенсионерите по реда и начина, определени в наредбата. Управителят на НОИ в изключителни случаи при изплащане на допълнителни суми към пенсиите може да разреши изплащането им чрез пощенските станции по различен от предвидения в наредбата ред.

Пощенските станции изплащат пенсиите и добавките към тях по изплащателен картон по утвърден образец в периода от 7-о до 20-о число на месеца, за който се отнасят. Когато 7-о и 20-о число са неработни дни, изплащането започва в началото и завършва в края на следващия работен ден. Неизплатените в посочения срок пенсии и добавки могат да се изплащат през следващия месец в срока за изплащане на пенсиите.

Изплащането се извършва по график, определен от началника на пощенската станция и утвърден от началника на районната пощенска станция и ръководителя на териториалното поделение на НОИ. Графикът се обявява на гражданите.

Пощенската станция не изплаща пенсията, когато:

1. пенсионерът е починал;

2. срокът за изплащането й, вписан в изплащателния картон, е изтекъл;

3. има нареждане от териториалното поделение на НОИ;

4. пълномощното е нередовно;

5. пенсионният запис не е подписан от съответните длъжностни лица.

6. лицето не представи документ за самоличност.

Изплащането на пенсия за минало време, за част от месеца и ако е спряна с корекционна ведомост или писмо за спиране изплащането й за текущия месец се извършва с пенсионен запис. С пенсионен запис се изплаща и неполучена пенсия от починал пенсионер. По договаряне между НОИ и "Български пощи" - ЕАД, плащания на суми за минало време вместо с пенсионен запис могат да се преведат на съответната пощенска станция с отделна ведомост или с редовната ведомост за изплащане на пенсиите, в която тези суми се вписват в отделна графа.

Когато пенсионер не може да получи лично пенсията си, тя може да се изплати на упълномощено от него лице. Пълномощното следва да е с нотариално заверен подпис. В чужбина подписът на упълномощителя се заверява от българските дипломатически и консулски представителства. Когато упълномощителят оттегли пълномощното или упълномощи друго лице да получава пенсията му, своевременно следва да уведоми пощенската станция или банковия клон за това обстоятелство.

Пенсия за текущия месец или пенсионен запис (за част от месеца, за цял месец или набрана сума от пенсия) може да се получи чрез изрично пълномощно без нотариална заверка на подписа. В тези случаи се изискват личните документи за самоличност на упълномощителя и на упълномощения. По такъв вид пълномощно може да се извърши плащане най-много 3 пъти в една календарна година, като всеки път се представя отделно пълномощно. В него упълномощителят декларира, че не е ползвал това право повече от 3 пъти през календарната година.

При промяна на адреса на получаване на пенсията пенсионерът уведомява териториалното поделение на НОИ за изплащане на пенсията на новия адрес.
При промяна на адреса на пенсионера в района на друго териториално поделение на НОИ за повече от 6 месеца пенсионерът може да подаде заявление до териториалното поделение на НОИ, въз основа на което пенсионната му преписка и пенсионната картотека се изпращат в района на новия адрес, придружени със съпроводително писмо. При временно пребиваване до 6 месеца в друго населено място пенсионерът може да поиска със заявление съответната пощенска станция да му превежда пенсията на настоящия адрес лично на пенсионера. В този случай в определения срок за изплащане на пенсиите пощенската станция превежда пенсията на посочения адрес с пощенски или телеграфен запис с известие за изплащане. В този случай пенсионерът заплаща пощенските разходи за превода и за известието за изплащане.

Ако пощенският запис, с който е преведена пенсията, не се изплати в 20-дневен срок от датата на получаването в пощенската станция, той се връща на станцията по мястото на издаване. Същата станция възстановява пълния размер на пенсията по записа на териториалното поделение на НОИ, като посочва причините за неизплащането на пенсията.

По писмено заявление на пенсионера до териториалното поделение на НОИ, което изплаща пенсията му, тя се превежда по разплащателен или спестовен безсрочен личен влог в посочения от него банков клон, включен със собствен код в Банковата интегрирана система за електронни разплащания (БИСЕРА). В заявлението се вписват: банковият клон и кодът, номерът на влога по утвърдена от Българската народна банка система, трите пълни имена на пенсионера по документите за самоличност, единният граждански номер, адресът, на който се получава пенсията, и пощенският код на пощенската станция. Към заявлението се прилага копие на документ от банковия клон с номера на банковата сметка на титуляря. Заявленията за превеждане на пенсии по влог, получени в териториалното поделение на НОИ до 25-о число на месеца, се изпълняват от първо число на втория месец след месеца, през който е подадено заявлението.

Пенсии в чужбина се изплащат от НОИ въз основа на международен договор в областта на социалното осигуряване със съответната страна. Изплащането на пенсии в чужбина се извършва чрез банка, определена по реда на чл. 29 КСО.

Добавки и удръжки при изплащане на пенсиите

Добавки към пенсиите се изплащат, ако са определени в разпореждането по чл. 98, ал. 1 КСО.

От пенсиите могат да се правят удръжки за:

1. разсрочено плащане на осигурителни вноски по § 9, ал. 4, т. 2 от преходните и заключителните разпоредби на КСО;

2. запори, наложени по реда на Гражданския процесуален кодекс и Данъчно-осигурителния процесуален кодекс;

3. погасяване на дългове по надвзети пенсии, установени с разпореждане по чл. 98, ал. 2 КСО. Удръжките са в размерите по чл. 341 от Гражданския процесуален кодекс, ако пенсията е над минималната работна заплата за страната, и до 1/6 от пенсията, ако тя е под минималната работна заплата за страната; при наличие на писмено заявление сънаследник, получаващ пенсия, може да погасява задължение на друг наследник;

4. неоснователно изплатени парични обезщетения за безработица със съгласието на пенсионера;

5. погасяване на заеми, отпуснати от банки.

Целият дълг или част от него по надвзета пенсия може да се погаси от набрана сума от пенсии за минали месеци, ако има писмено заявление от лицето. При липса на заявление за месеца, през който следва да се преведе набраната сума, се прави удръжка, като се вземат предвид месечният размер на пенсията и сумата, преведена по записа.

Когато пенсията е прекратена, ако след покана за доброволно изпълнение сумата не е възстановена, преписката се изпраща на Агенцията за държавни вземания за принудително събиране на задължението по реда на Данъчно-осигурителния процесуален кодекс.

Разсроченото плащане сумата на осигурителните вноски по § 9, ал. 4, т. 2 от преходните и заключителните разпоредби на КСО се извършва чрез ежемесечни удръжки от отпуснатата пенсия, определени в план за разсрочено плащане за период, не по-дълъг от 5 години, утвърден от длъжностното лице в териториалното поделение на Националния осигурителен институт, на което е възложено ръководството по пенсионното осигуряване. За разсрочено плащане на осигурителните вноски се правят удръжки от отпускането на пенсията, независимо от размера й, съгласно погасителния план. Първо се извършва удръжката за погасяване на осигурителни вноски за недостигащ осигурителен стаж, а от останалата сума за изплащане се удържат други задължения на лицето.

Неоснователно получени парични обезщетения за безработица могат да бъдат удържани от пенсията на лицата въз основа на погасителен план, утвърден с решение на директора на териториалното поделение на НОИ. Удържането се извършва с равни месечни погасителни вноски.

Неоснователно получените суми за пенсия след смъртта на пенсионера се възстановяват от лицата, които са ги получили, заедно с лихвата по чл. 113 от КСО.

След сключване на договор между НОИ и съответната банка от пенсиите могат да се правят удръжки за погасяване на заеми при условията, предвидени в договора за отпускане на заема от банковия клон.

При определяне размера на удръжката се вземат предвид размерът на пенсията в това число пенсия и други плащания, отпуснати от чуждестранни осигурителни институти, както и другите доходи, ако пенсионерът получава такива, при спазване разпоредбите на чл. 341 от Гражданския процесуален кодекс. От пенсионера се изисква декларация за установяване на доходите.

(C) 
Професията социален работник е призвание
На 8 юни в зала Катя Попова плевенската общественност отбеляза деня на социалния работник. Няма човек , който в една или друга степен да не е ползвал услугите на Дирекция „ Социално подпомагане „. Препълнената зала идваше да покаже интереса към мероприятието и благодарността, която хората искаха да искажат . 
Тържеството откри г-жа Дамяна Христова Директор на дирекцията. В своя доклад тя разгледа обстойно дейността на поверената ислужба, разказа за добрите и неприятните моменти с , които социалните работници ежедневно се сблъскват. Всеки гражданин иска винаги да бъде навреме и качествено обслужен .На техните емоции, било те положителни или отрицателни , социалните работници трябва винаги да са отзивчиви. Затова казваме , че тяхната професия е призвание. Доклад изнесе и заместник кмета на Община Плевен г-н Пламен Керековски . Той направи обстоен преглед на социалната програма на общината, на социалните дейности. Община Плевен разкрива много социални заведения , клубове на инвалидите и пенсионера ,много дневни центрове за лица с различни увреждания. Всички тези обекти са на пълна издръжка на общината. Община Плевен работи винаги съвместно с дирекция „ Социално подпомагане „ , като в своята дейност те взаимно се допълват. 
Получени бяха поздравителни адреси от областния управител г-н Цвятко Цветков и от изпълнителния директор на агенция „Социално подпомагане„, г-жа Дрянска.

Концертът откри трио за стари градски песни при клуб на инвалида от жк Дружба с ръководител Симеон Пеев. Последваха изпълнения на вокалната група при съюза на слепите, акордеонно трио от музикалната гимназия „ Панайот Пипков „, Певческа формация към община плевен, духовия оркестър и представителния северняшки ансамбъл . Между отделните изпълнения бяха отправени много поздравления от различни организации ,колективи и граждани. 
Инж. Румен Петков 
Хумор

В Москва откриват нов театър - "Александър Сергеевич". Озадачен посетител пита управителя:

- Извинете, защо театърът не е кръстен направо Пушкин?

- О,той не е кръстен на А.С.Пушкин а на А.С.Малинович!

- Не съм чувал за този писател,какво е написал?

- Той написа чека...

  Вървял си Сократ по улицата. Срещнал го негов познат. 

- Сократе - казал той, - търся те от доста време. Имам да ти разказвам нещо много важно за един наш общ познат.

- Преди да ми разкажеш каквото и да било - казал Сократ, - разказът ти трябва да издържи 3 теста. Първи тест - може ли напълно да гарантираш, че това, което ще ми разкажеш, е съвсем вярно и е пълна истина?

- Не - отвърнал познатият му. - Май не мога да гарантирам такова нещо...

- Лошо! Значи държиш да ми разказваш нещо, което не си сигурен, че е вярно. Втори тест - това нещо хубаво ли е, или е нещо лошо?

- Ами... по скоро е лошо, май.

- Ето, ти държиш да ми разказваш нещо, което не си сигурен че е вярно и което е нещо лошо. Не виждам смисъл да го чувам. Последен тест - това нещо полезно ли е или е безполезно?

- Така, както ми задаваш въпроса...не мога да кажа, че е полезно, май не е...

- Приятелю, - поклатил глава Сократ - само се чуй: държиш да ми кажеш нещо, което не знаеш дали е вярно, което не е хубаво и което не е полезно! Не искам да го чувам! Не ми го казвай! Приятен ден!

И Сократ отминал по улицата, доказвайки за сетен път, че е голям мъдрец. Приятелят му си подминал засрамен. 

А Сократ така и на научил никога, че Платон спи с жена му.

  Александър Македонски запитал един пленен пират какво му дава право да превръща морето в несигурно място. Пиратът отговорил: 

· Същото право, с което ти правиш несигурна сушата! Но понеже аз върша това с един мизерен кораб, ме наричат разбойник, а ти пък го вършиш с голяма армия и те наричат цар
  Говорят си няколко ловци:

- Приятели, ще ви заведа някой път на едно страхотно място, страхотни тигри можем да убием. Ама ще се наложи да чакаме един час и петнайсет минути...

- В засада ли ще чакаме?

- Абе не, имат там някакви акробати преди антракта...

Риболовец хванал златната рибка.

- Моля те, моля те ще ти изпълня 3 желания!!! - казала рибката

- Само толкова ли!? - казал риболовецът.

- Повече немога!!!

- Добре! Искам на брега да има едно дестилирано олио, тиган с капак и газов котлон.

ЩРАК - и готово

Той сложил рибката в тигана затворил капака и включил котлона.

- Помощ! - крещяла рибата

- ТА, КОЛКО ЖЕЛАНИЯ ВИКАШ ???

